《重阳桐城道中》
宋代·吕声之

万古长淮一带流，从来战地不容休。
间关千里军前饷，牢落重阳客里秋。
怅望白衣来送酒，了无黄菊与簪头。
何人早断楼兰首，试解君王宵旰尤。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。